Ludwik Szaciński

Ludwik Szaciński de Ravics (født 15. eller 16. april 1844Roger Erlandsen skriver 15. april i Norsk biografisk leksikon, fotografregisteret hos Preus Museum / Nasjonalbiblioteket oppgir 16. april.Ludwik Szacinski De Ravicz av Roger Erlandsen i Norsk biografisk leksikonLudwik Szacinski de Ravics fra Register over norske fotografer / Preus Museum / Nasjonalbiblioteket i Suwałki i russisk Polen, død 8. juli 1894 i Christiania) var fotograf i Christiania og en av de ledende portrettfotografene i Norge på slutten av 1800-tallet.

Liv og virke
Bakgrunn
Ludwik Szaciński var født nord i den russiske delen av Polen; han var det fjerde av ti barn av Feliks og hans hustru Jozefa født Frydrych. Familien Szaciński var kommet til Suwalki fra Litauen. 

Ludwik gikk på kadettskole i Warszawa, og der var han da januaroppstanden mot russerne brøt ut i 1863. Han tok del i opprøret som sekondløytnant. Han  ble tatt til fange og dømt til døden. Han rømte under dramatiske omstendigheter; han ble såret i foten under flukten og var i noen år på flukt i flere land i Europa.


Flyktning
I Sverige skal han ha livnært seg som hundedressør ved hoffet til kong Karl IV i Stockholm inntil han kom til Norge i 1865. Han var fattig og kom med alle sine eiendeler på en kjerre.

Fotograf
De første par årene livnærte han seg som omreisende fotograf og i 1867 etablerte han seg med eget atelier i Rådhusgata 11 i Christiania. Atelieret ble senere flyttet til Stortorvet/Karl Johans gate.

Szaciński ble en svært søkt fotograf og han portretterte mange av samtidens kjente personer. Han hadde en tilnærmet komplett samling av stortingsrepresentantene og i 1888 ble han kongelig hoffotograf. Hans arbeider gav han en rekke internasjonale fotopriser, blant annet fra Paris, Wien, Dresden, Philadelphia foruten fra Christiania. 

Da Det fotografiske Selskab ble stiftet i mars 1882 ble han valgt til formann. Han var ellers aktiv innen jakt og friluftsliv samt spiritisme og hypnose. Det var imidlertid kjent at han aldri trivdes i Norge og alltid forble en flyktning. Han begikk selvmord på Ormøya utenfor Christiania.

Firmaet ble drevet videre under samme navn av enken Hulda Szaciński frem til 1916.

 Eksempler på fotografier 

 Fotnoter 

 Referanser 

 Eksterne lenker 

 Ludwik Szaciński  omtale og bilder av Szaciński fra Maihaugen

Kategori:Norske fotografer
Kategori:Nordmenn født i Polen
Kategori:Personer fra Suwałki
Kategori:Fødsler i 1844
Kategori:Dødsfall i 1894